ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΑΜΑΡΟΥΣΙΟΥ Μαρούσι, 31-1-2022

**ΠΡΑΞΗ**

**Αριθμός:14/2022**

**Η Ειρηνοδίκης Αμαρουσίου, αφού έλαβε υπόψη**

Την ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ, ΜΕΡΟΣ Β΄, ΦΕΚ Α΄ 14/29.1.2022, ΕΠΕΙΓΟΥΣΕΣ ΔΙΑΤΑΞΕΙΣ ΓΙΑ ΤΗ ΔΙΑΣΦΑΛΙΣΗ ΤΟΥ ΔΙΚΑΙΩΜΑΤΟΣ ΑΠΟΤΕΛΕΣΜΑΤΙΚΗΣ ΔΙΚΑΣΤΙΚΗΣ ΠΡΟΣΤΑΣΙΑΣ

ΑΠΟΦΑΣΙΖΕΙ

1. Για την κατάθεση προτάσεων και προσθήκης - αντίκρουσης το χρονικό διάστημα από τις 24 Ιανουαρίου 2022 μέχρι τη δημοσίευση της ως άνω Πράξης Νομοθετικού Περιεχομένου δεν υπολογίζεται στις προθεσμίες των άρθρων 237 και 238, 468 παρ. 2, 591 παρ 1 περ. στ, 509 παρ 2, 548 εδάφιο δεύτερο ΚΠολΔ και 3, 4Η, 4Θ ν.3869/2010, όπως τροποποιήθηκε και ισχύει με το άρθρο 1 ν. 4745/2020.
2. Οι προθεσμίες που προβλέπονται στις παραπάνω διατάξεις και οι οποίες έληγαν κατά το προαναφερθέν χρονικό διάστημα, παρατείνονται και λήγουν επτά (7) ημέρες από τη δημοσίευση της Πράξης Νομοθετικού Περιεχομένου. Η χορηγηθείσα προθεσμία κατάθεσης σημειώματος κατά τη συζήτηση αίτησης ασφαλιστικών μέτρων παρατείνεται και συμπληρώνεται την αντίστοιχη ώρα της τρίτης (3ης) εργάσιμης ημέρας από τη δημοσίευση της Πράξης Νομοθετικού Περιεχομένου.
3. Η προθεσμία κλεισίματος φακέλων όλων των διαδικασιών που συζητήθηκαν την Δευτέρα 24 Ιανουαρίου 2022, εκτός των ασφαλιστικών μέτρων, παρατείνεται μέχρι την Δευτέρα 7 Φεβρουαρίου 2022.

Η Διευθύνουσα το Ειρηνοδικείο Αμαρουσίου

ΑΝΔΡΙΑΝΗ ΜΠΑΪΡΑΚΤΑΡΗ